Z m l u v a

**o vývoze tuhého komunálneho odpadu .**

uzatvorená v súlade ustanovení § 269 ods. 2 Obchodného zákonníka č. 513/1991 Zb. v znení neskorších predpisov a v súlade s ustanoveniami zákona č. 223/2001 Z.z. o odpadoch a o zmene a doplnení niektorých zákonov, (ďalej len zmluva).

# Zmluvné strany

**Obec Dolná Breznica**

Dolná Breznica č. 61  
020 61 Dolná Breznica

Zastúpená: Ing. Lukáš Pekara

starosta obce

Bankové spojenie : Prima Banka Slovensko, a.s.

Číslo účtu : 2825376001/5600

IČO : 00317144

IČ DPH:

## **Zapísaný v OR:**

## **/** ďalej len ako pôvodca – držiteľ /

## 

**a**

**LEDROV spol. s.r.o.**

**Schreiberova 369**

**020 61 Lednické Rovne**

**Zastúpený vo veciach zmluvných:** Tomáš Pokorný – konateľ spoločnosti

vo veciach technických: p. Jozef Humenský – vedúci HS-30

**Bankové spojenie:** Prima Banka Slovensko, a.s.,

**Číslo účtu:**  2821025001/5600

**Zapísaný v OR:** OS Trenčín, odd. SRo, vložka: 3120/R

/ ďalej len ako vývozca /

**Č l á n o k  I.**

**Predmet plnenia**

1. Vývozca odpadov sa zaväzuje z vopred určeného miesta preberať odpady zhromaždené pôvodcom (držiteľom) v predpísaných zberných nádobách (určených príslušným VZN obce).
2. Vývozca odpady vyvezie na riadenú skládku odpadov, ktorá je prevádzkovaná v súlade s platnými právnymi predpismi v odpadovom hospodárstve.
3. Vývozca odpadov je povinný zabezpečiť čistotu cestnej komunikácie pri manipulácií s odpadovými nádobami.
4. Vývozca zabezpečí umiestnenie nádoby na rovnaké miesto z akého bola nádoba vyzdvihnutá.
5. Pôvodca (držiteľ) odpadov sa zaväzuje počas zimného obdobia zabezpečiť zjazdnosť prístupových komunikácií.
6. Pôvodca (držiteľ) odpadov sa zaväzuje zaplatiť vývozcovi odplatu, ktorá pozostáva z ceny uvedenej v článku III. tejto zmluvy.
7. V prípade pochybností vývozcu o druhu a kategórii odpadu umiestneného v kontajneroch, odoberú sa za spoluúčasti pôvodcu (držiteľa) odpadov vzorky pred ich vývozom a vykoná sa analýza odpadu oprávnenou osobou (laboratóriom) určenou dohodou obidvoch zmluvných strán. Ak sa zistí, že odpad nie je v súlade so zoznamom odpadov, ktoré je možné zneškodňovať na skládke odpadov, náklady na analýzu a prípadné ďalšie škody spôsobené nedodržaním stanovených podmienok uhradí pôvodca (držiteľ) odpadu.

**Č l á n o k  II.**

**Čas plnenia**

1. Táto zmluva sa uzatvára na dobu určitú od .1.1.2020 do 31.12.2022.
2. Termín vývozu odpadov bude určený  na základe vzájomnej dohody.

**Č l á n o k  III.**

**Cena za vývoz odpadov**

1. Cena za vývoz odpadu je stanovená podľa zákona č.18/1996 Z.z. o cenách v platnom znení, dohodou zmluvných strán nasledovne:

cena je **200,00 € /deň vývozu +** DPH pri vývoze komunálnych odpadov vozidlom MAN ROTOPRES / 110 a 1100 litrové zberné nádoby /

1. Cena za vývoz objemného odpadu z nádob typ VOK je stanovená nasledovne:

cena je **62,5 € / 1-vývoz** + DPH

1. Pôvodca (držiteľ) odpadu je povinný zaplatiť cenu za vývoz odpadov vývozcovi do 15 dní od doručenia daňového dokladu (faktúry). Dňom úhrady sa rozumie deň odpísania príslušnej sumy z účtu pôvodcu.
2. Ak je pôvodca omeškaný s úhradou ceny, vývozca odpadov je oprávnený účtovať úrok z omeškania vo výške **0,05%** z dlžnej sumy za každý deň omeškania.
3. K prehodnoteniu ceny dohodnutej v bode 1 článku III. zmluvy dôjde i v prípade vyskytnutia sa mimoriadnych skutočností ovplyvňujúcich nákladové položky poskytovania daných služieb.

**Č l á n o k  IV.**

**Ostatné ustanovenia**

1. Každá zo zmluvných strán môže vypovedať túto zmluvu pričom výpovedná lehota sú tri mesiace. Jej plynutie začína prvým dňom mesiaca nasledujúceho po jej doručení

druhej zmluvnej strane. Vypovedanie, odstúpenie zmluvy jednou zo zmluvných strán musí byť vykonané výlučne písomnou formou.

1. V prípade porušenia zmluvných podmienok zo strany zhotoviteľa si bude obec Dolná Breznica nárokovať pokutu vo výške 40 € za vývoz TKO.
2. Zmluva automaticky, t. z. bez potreby vykonania právneho úkonu, zaniká dňom zániku oprávnenia na vývoz odpadov firmou LEDROV, s.r.o. Lednické Rovne.
3. Zmeny a doplnky k tejto zmluve možno vykonať len písomnou dohodou podpísanou oprávnenými zástupcami obidvoch zmluvných strán.
4. Pokiaľ nie je v tejto zmluve ustanovené inak, platia pre tento zmluvný vzťah príslušné ustanovenia Obchodného zákonníka č. 513/1991 Zb. v znení neskorších predpisov, zákona o odpadoch a jeho vykonávacích predpisov v plnom rozsahu.
5. Táto zmluva je vyhotovená v dvoch kópiách, 1 x pre pôvodcu (držiteľa) odpadov a 1 x pre vývozcu odpadov.
6. Táto zmluva nadobúda platnosť podpisom oprávnených zástupcov zmluvných strán a účinnosť 01.01.2020.

V Lednických Rovniach, dňa: ............................

Pôvodca (držiteľ) odpadov: Vývozca odpadov:

Ing. Lukáš Pekara Tomáš Pokorný

starosta obce konateľ spoločnosti